Ս. թ. հուլիսի 10-ին կմեկնարկի «Ոսկե ծիրան» միջազգային 13-րդ փառատոնը. այն իրականացվում է ՀՀ մշակույթի նախարարության և ՎիվաՍել-ՄՏՍ-ի աջակցությամբ: Մինչ փառատոնի մեկնարկը՝ Սուրբ Զորավոր եկեղեցում կկայանա ծիրանօրհներքի ավանդական արարողությունը: Նույն օրը, ժամը 18:00-ին Շառլ Ազնավուրի հրապարակում, հայ անվանի կինոգործիչների անունը կրող աստղերի կողքին կբացվեն կինոօպերատոր Ալբերտ Յավուրյանի, կինոռեժիսոր, կինոդրամատուրգ Էդմոնդ Քեոսայանի և կինոռեժիսոր, սցենարիստ Դմիտրի Կեսայանցի հիշատակը հավերժացնող աստղերը: